पाएं अपने शहर की ताज़ा ख़बरें और फ्री ई-पेपरडाउनलोड करें
लेकसिटी उदयपुर में मौसम परिवर्तन का दौर लगातार जारी है। सूर्यदेव के तल्ख मिजाज और तेज धूप ने गुरुवार को एक बार फिर शहर के बाशिंदों को गर्मी का एहसास करा दिया। जिसके बाद उदयपुर का अधिकतम तापमान बढ़कर 39 डिग्री सेल्सियस को पार कर गया। मौसम विभाग के अनुसार अगले 48 घंटों में उदयपुर में एक बार फिर तापमान में गिरावट की संभावना बनी रहेगी।
उदयपुर में मई महीने की शुरुआत में अधिकतम तापमान 35 डिग्री सेल्सियस पर पहुंच गया था। लेकिन गर्मी के तेवर दिखाने के साथ ही तापमान में इजाफे का दौर शुरू हो गया है। जिसके बाद बादलों की आवाजाही के बावजूद उदयपुर में तापमान की बढ़ोतरी का दौर जारी है। जिसकी वजह से उदयपुर का अधिकतम तापमान बीते 5 दिनों में ही 4 डिग्री सेल्सियस बढ़कर 39 डिग्री पर पहुंच गया है।
48 घंटों में फिर बदलेगा मौसम
भारतीय मौसम केंद्र के वैज्ञानिकों के अनुसार पश्चिमी विक्षोभ सक्रिय होने के बाद प्रदेश भर में मौसम परिवर्तन का दौर शुरू हो गया है। जिससे प्रदेश के कुछ जिलों में जहां अंधड़ और बारिश हो रही है। तो वहीं उदयपुर में एक बार फिर तापमान में इजाफा हुआ है। लेकिन अगले 48 घंटे में पश्चिमी विक्षोभ की सक्रियता उदयपुर संभाग में भी देखने को मिलेगी। जिससे उदयपुर समेत संभाग के राजसमंद, चित्तौड़गढ़, बांसवाड़ा और प्रतापगढ़ में आंधी के साथ बारिश गिरने की संभावना बनी रहेगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn